30/12/2022 | Administración LocalMunicipal
Mugardos
Convocatoria e bases específicas do proceso de estabilización polo sistema excepcional de concurso, en execución da oferta de emprego público do ano 2022, praza axente desenvolvemento local.

ANUNCIO CONVOCATORIA E BASES ESPECÍFICAS DO PROCESO DE ESTABILIZACIÓN POLO SISTEMA EXCEPCIONAL DE CONCURSO, EN EXECUCIÓN DA OFERTA DE EMPREGO PÚBLICO DO ANO 2022, PRAZA AXENTE DESENVOLVEMENTO LOCAL. Mediante Decreto 2022/1277, do 26 de decembro de 2022, do concelleiro delegado de Facenda, Persoal e Participación Cidadá, convocouse o proceso selectivo para a cobertura dunha praza de persoal laboral fixo do Concello de Mugardos. Dita praza foi obxecto da Oferta de Emprego Público extraordinaria, aprobada mediante acordo da Xunta de Goberno local realizada con data 26.05.2022 (BOP de a Coruña nº 101 de 30 de maio de 2022), e de emenda de erros de 1 de xuño de 2022 (BOP de A Coruña nº 111 de 13.06.2022. A través do citado decreto, tamén se aprobaron as bases específicas da convocatoria, cuxo texto publícase de seguido, ao abeiro do artigo 205.4 da Lei 2/2015, do 29 de abril, do emprego público de Galicia: “ BASES ESPECÍFICAS DO PROCESO DE ESTABILIZACIÓN POLO SISTEMA EXCEPCIONAL DE CONCURSO, EN EXECUCIÓN DA OFERTA DE EMPREGO PÚBLICO DO ANO 2022, PRAZA AXENTE DESENVOLVEMENTO LOCAL Primeira.-Obxecto da convocatoria e características da praza.1.1. Obxecto da convocatoria. É obxecto da presente convocatoria a cobertura en propiedade, polo procedemento diferenciado extraordinario de estabilización de emprego temporal, mediante o sistema de concurso, dunha praza de axente de desenvolvemento local, persoal laboral fixo, do Concello de Mugardos, pertencente á Oferta de Emprego Público extraordinaria, aprobada mediante acordo da Xunta de Goberno local realizada con data 26.05.2022 (BOP de a Coruña nº 101 de 30 de maio de 2022), e de emenda de erros de 1 de xuño de 2022(BOP de A Coruña nº 111 de 13.06.2022 Esta praza atópase incluída nos procedementos diferenciados extraordinarios de estabilización de emprego temporal aprobados ao amparo do establecido na Lei 20/2021, do 28 de decembro, de medidas urxentes para a redución da temporalidade no emprego público.1.2 Características. A praza convocada corresponde a unha praza de persoal laboral fixo de Axente de Desenvolvemento Local, asimilada á Escala de Administración Especial, subescala Técnica, GrupoA, Subgrupo A1.1.2 Funcións. As funcións do posto son as que se describen na ficha da Relación de Postos de Traballo actualmente vixente, e que se acompaña como Anexo I. Segunda.-Normas xerais A convocatoria da praza rexerase polas presentes bases, e no non previsto nestas Bases Especificas estarase ao disposto na normativa legal de aplicación e nas Bases Xerais polas que se rexerán as convocatorias incluídas nos procedementos de estabilización de emprego temporal, aprobadas pola Resolución da Alcaldía núm.2022/1269, de data 26.12.2022. Terceiro.-Procedemento de provisión 3.1. Procedemento de provisión. O sistema de provisión no procedemento extraordinario de estabilización será o concurso de méritos, de conformidade coas puntuacións e méritos que se especifican nas presentes Bases, a partir do sinalado nas Bases xerais.3.2. Condicións de valoración Os requisitos, méritos e calquera outros datos alegados polos/as solicitantes deberán estar referidos á data de terminación do prazo de presentación de solicitudes.3.3. Baremo Valoraranse os méritos pola experiencia prazas ou postos de traballo de igual ou similar categoría, grupo de clasificación e contido profesional ao convocado, e por méritos académicos e de formación. Os méritos valoraranse con referencia á data de inicio do prazo de presentación de solicitudes de participación no proceso. A) Experiencia profesional (ate un máximo de 90 puntos). a) Por servizos prestados no corpo, escala, categoría u equivalente na entidade local convocante, 0,80 puntos por mes completo b) Por servizos prestados noutros corpos, escalas, categorías ou equivalentes da entidade local, 0,22 puntos por mes completo. c) Por servizos prestados en corpos, escalas, categorías ou equivalentes doutras Administracións Públicas, 0,30 puntos por mes completo d) Por servizos prestados no resto do sector público, 0,06 puntos por mes completo. A experiencia profesional na Administración pública tan so poderá acreditarse mediante unha certificación, expedida pola Administración pública na que prestou servizos, facendo constar o posto de traballo que desempeñou, as tarefas realizadas e o cómputo total de días, meses ou anos traballados. Enténdese por servizos prestados na Administración pública os que derivan dunha contratación laboral, da condición de persoal funcionario de carreira ou interino en calquera das súas modalidades. Os servizos prestados que se acrediten en anos transformaranse a meses, a razón de doce meses por ano, e os expresados en días transformaranse en meses, a razón de trinta días naturais por mes. Os restos de días de cada período de servizos prestados sumaranse en bloques de 30 días para a súa transformación en meses e, tras iso, os días que finalmente resten, se son 15 ou máis, igualaranse ao mes para o cómputo de puntos, desprezándose en caso de ser menos de 15 días. Os servizos prestados a tempo parcial se reducirán proporcionalmente. B) Méritos académicos e de formación (ata un máximo de 10 puntos) Valoraranse a realización de cursos homologados polas diferentes Administracións Públicas, ou outras entidades do sector público, ou os realizados no ámbito da formación para o emprego ou os acordos da formación continua cuxo contido estea directamente relacionado coas funcións propias da praza obxecto da convocatoria, e os considerados transversais polo seu interese para todos os postos como os de coñecemento de lingua galega (de nivel superior ao establecido como requisito de acceso), os de prevención de riscos laborais, igualdade, calidade, ofimática, transparencia, protección de datos e administración electrónica. Horas requeridas para acadar a puntuación máxima: Grupo A1: 100 horas (0,100 puntos hora) A acreditación dos méritos formativos ou académicos, esixirase a presentación de copia do título expedido, podendo ser requirido en calquera momento a que se aporte o título orixinal a fin de proceder á súa determinación como copia auténtica. Non será necesario presentar a documentación acreditativa da formación cando esta figure nos expedientes do servizo de Persoal do Concello de Mugardos, previa indicación na solicitude do curso ou acción formativa de que se trate en cada caso. C) Proba de coñecemento da lingua galega Proba de coñecemento da lingua galega: As persoas aspirantes que non acreditasen estar en posesión do nivel Celga 4 ou equivalente deberán facer unha proba eliminatoria que se valorará co resultado de APTO/A ou NON APTO/A. A relación de persoas aspirantes que deberán realizar esta proba publicarase no taboleiro de anuncios da sede electrónica e de xeito complementario no portal de transparencia, unha vez publicada a puntuación do concurso. O tempo máximo para a realización da proba e características do exercicio serán determinados polo tribunal con ocasión da indicada publicación.3.4. Criterios de desempate No caso de que, concluído o proceso selectivo por concurso, resultase que existe empate entre varias persoas aspirantes, se desempatará atendendo aos criterios de desempate segundo o sinalado na Base xeral décimo primeira. Cuarto.-Requisitos das persoas aspirantes As persoas participantes nos procesos de estabilización de emprego temporal que se convoquen deberán reunir no día de finalización do prazo de presentación de solicitudes e manter ata o momento da toma de posesión como persoal funcionario de carreira os seguintes requisitos: a) Ter a nacionalidade española ou cumprir os requisitos establecidos no artigo 57 do Texto Refundido da Lei reguladora do Estatuto Básico do Empregado Público (TREBEP) aprobado polo Real Decreto Lexislativo 5/2015, de 30 de outubro, respecto do acceso o emprego público de nacionais doutros estados. b) Ter cumpridos os dezaseis anos de idade e non superar, no seu caso, a idade máxima de xubilación forzosa. c) Posuírou estar en condicións de obter, ate o día que remate o prazo de presentación de instancias, de título de licenciado/a ou grao na rama de Ciencias Sociais e Xurídicas ou equivalentes. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións universitarias obtidas no estranxeiro, deberase estar en posesión da correspondente validación ou da credencial que acredite, no seu caso, a homologación. d) Posuír a capacidade e aptitudes físicas e psíquicas que sexan necesarias para o desempeño das correspondentes función ou tarefas. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónoma; non se encontrar en situación de inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fose separado ou inhabilitado. f) As persoas aspirantes deberán acreditar estar en posesión do título acreditativo do nivel de coñecemento da lingua galega requirido para o acceso ao correspondente grupo/subgrupo, de conformidade coa Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega, modificada pola Orde do 10 de febreiro de 2014 (DOG núm.146 do 30 de xullo e DOG núm.34 do 19 de febreiro, respectivamente): Certificado de Lingua Galega 4 (Celga4) ou título equivalente debidamente homologado. En caso de non acreditalo, deberán superar unha proba de coñecemento da lingua galega, de carácter obrigatorio e eliminatorio, sendo a cualificación de apto ou non apto. g) Ter ingresado na conta bancaria do Concello de Mugardos, a cantidade fixada como dereitos de exame, de conformidade coa base xeral sétima sétima. A non presentación da solicitude en tempo e forma suporá a exclusión da persoa aspirante. Anexo I Ficha Relación de Postos de Traballo Colaboración na implantación de políticas activas de emprego relacionada coa creación de actividade empresarial, analizando a repercusión das medidas tomadas, colaborando co resto dos integrantes da rede. Xestionar axudas para favorecer o emprego, centrándose, sobre todo, naqueles colectivos con maiores dificultades á hora de conseguir emprego. Informar ás empresas dos instrumentos de promoción e fomento da competitividade empresarial disponibles, así como facilitar o seu acceso a eles. Promover a cultura emprendedora fomentando iniciativas empresariais e apoiando novos proxectos de autoemprego individual e colectivo informando das medidas de apoio existentes e poñendo en relación persoas emprendedoras e recursos. Comunicar a empresas e persoas emprendedoras as subvencións para a formación e o emprego, así como facilitar o acceso aelas. Facilitar a inserción laboral das persoas demandantes de emprego, en especial das participantes en políticas activas de emprego, identificando as necesidades de persoal das empresas a curto e medio prazo e proponiendo accións de mellora da empregabilida e da poboación desempregada. Observación estratégica do territorio e realización de estudos co fin de detectar necesidades formativas eeducativas da poboación desempregada. Contribuir ao desenvolvemento socioeconómico do territorio mediante a prospección de recursos ociosos ou infrautilizados, a difusión e estímulo das potenciais oportunidades de creación de actividades e o acompañamento técnico na iniciación do proxecto de empresas de nova creación como ás xa contituidas. Calquera outra relacionada co posto que lle encomendé o seu superior xerárquico.” Asinado dixitalmente polo concelleiro delegado de facenda, persoal e participación cidadá, D. José Miguel Mahía Prados, en data 26 de decembro de 2022 (Delegación da Alcaldía: R. A. 536/2021 de 24.05.2021, modificada por R. A. núm.2022/1233 de 19.12.2022).